钦定古今图书集成/理学汇编/学行典/第252卷 > 李朴
## 钦定古今图书集成/理学汇编/学行典/第252卷 > 李朴

按《宁波府志》：“李朴，字质夫，为诸生，好学有文行，善事
祖父母。常赴温州臬司招，道遇老妇远为子讼冤者，
悯之，让所乘舟，与妇徒步百里抵温，力白其诬而脱
之。初艰于嗣，以两弟未娶，义不置妾。年五十，举一子
尚默，乃嫡出也。年逾八十卒。以子贵，赠监察御史。”

===张忭===按《宁波府志》：“张忭，字汝怀。父绪，以忠厚待物，有故佣
岁盗其米粟及诸所藏物。一日，忽自忆曰：‘盗入而厖
不吠，且不尽其藏，宜非生盗也’。乃潜迹佣家，得其物，
不发而归。兄子早孤，字而婚之，析产与己子均。忭，其
季子也。生而温恭颛悫，与族党处，无少长贵贱，一接
以礼。每广坐群哗，独敛容正色，恬不为动。人有争斗”，
婉言譬之，咸唯唯而解。聚族子弟教肄之，因才饬迪，
使各知义方。临取予，必捐己以裕人。中夜或闻父母
咳唾，虽盛寒，必摄衣往省。比卒，家贫，躬负筑以葬。家
殖日落，敝衣蔬食，居之裕如，于世物绝无所好。日与
其子严课诵，督责靡少假。比子时彻贵显，澹薄如故，
足迹不干有司。后屡受封赠，至兵部侍郎。